**REPUBLIKA HRVATSKA**

**ISTARSKA ŽUPANIJA**

**OPĆINA CEROVLJE**

KLASA: 302-01/22-01/11

URBROJ: 2163-14-01/01-22-2

Cerovlje, dana 29. srpnja 2022.

polugodišnje izvješće o provedbi   
provedbenog programa općine CEROVLJE

ZA 2022. GODINU

# **1. Predgovor**

Općina Cerovlje je po prvi puta donijela provedbeni program, kratkoročni akt strateškog planiranja, za 2022. godinu. Dokument je dao pregled aktivnosti i projekata koji će biti temelj razvoja Općine Cerovlje za razdoblje 2022.-2025. godine, a svi naši prioriteti određeni su sukladno potrebama naših žitelja. Uza sve zadatke koji su pred nama, primarno nam je poticati gospodarstvo, poljoprivredu i turizam kao temelje budućeg razvoja Općine Cerovlje. Cilj nam je nastaviti već započete projekte te pokrenuti brojne nove - novu gospodarsku perspektivu otvara izravni izlaz s autoceste koji je u blizini poslovne, turističke i sportsko-rekreacijske zone, što rezultira i većem interesu poduzetnika za poslovnu zonu u Cerovlju. Potrebno je povećati standard i kvalitetu življenja, smanjiti depopulaciju i zadržati mlade te ulagati u civilne udruge i društvo. U sljedeće četiri godine naš rad mora biti svrhovit i promišljen kako bi uvjeti u Općini postali još bolji.

Provedbeni program Općine Cerovlje izrađen je sukladno Zakonu o sustavu strateškog planiranja i upravljanja razvojem Republike Hrvatske („Narodne novine“, broj: 123/17) te Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj: 89/18).

Provedbeni program je kratkoročni akt strateškog planiranja koji se donosi za vrijeme trajanja mandata izvršnog tijela jedinice lokalne samouprave i vrijedi za taj mandat, a opisuje viziju, misiju, samoupravni djelokrug Općine Cerovlje, opis izazova i razvojnih potreba, popis prioriteta djelovanja u području nadležnosti samoupravne jedinice s obrazloženjem njihova odabira, popis mjera za provedbu odabranih posebnih ciljeva te okvir za praćenje i izvještavanje o napretku u provedbi akta.

Elementi za provedbu mjera Provedbenog programa definirani su ključnim točkama ostvarenja mjere, pokazateljima rezultata te su povezani s proračunom Općine Cerovlje, odnosno obuhvaćaju cijeli proračun Općine Cerovlje jasno povezan sa svim tekućim i kapitalnim izdacima potrebnim za provedbu posebnih ciljeva utvrđenih planom razvoja JLP(R)S.

Obveza izrade i podnošenja polugodišnjeg i godišnjeg izvješća o provedbi provedbenih programa propisana je odredbama Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine, broj: 6/19).

Općinski načelnik:

Elvis Šterpin, v.r.

# **2. Uvod**

## 2.1. Djelokrug Općine Cerovlje

Općina Cerovlje, u svom samoupravnom djelokrugu, obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima, i to osobito poslove koji se odnose na:

* uređenje naselja i stanovanje,
* prostorno i urbanističko planiranje,
* komunalno gospodarstvo,
* briga o djeci,
* socijalna skrb,
* primarna zdravstvena zaštita,
* odgoj i osnovno obrazovanje,
* kultura, tjelesna kultura i šport,
* zaštita potrošača,
* zaštita i unapređenje prirodnog okoliša,
* protupožarna i civilna zaštita,
* promet na svom području
* te ostale poslove sukladno posebnim zakonima.

Općina Cerovlje obavlja poslove iz samoupravnog djelokruga sukladno posebnim zakonima kojima se uređuju navedene pojedine djelatnosti.

Poslovi iz samoupravnog djelokruga detaljnije se utvrđuju odlukama Općinskog vijeća i Općinskog načelnika u skladu sa zakonom i Statutom Općine Cerovlje.

## 2.2. Vizija i misija razvoja

1. Vizija samoupravne jedinice za mandata načelnika treba dati jasnu sliku željenog u odnosu na trenutno stanje razvoja, a koja se želi postići u mandatnom razdoblju.

***Općina Cerovlje je mjesto kvalitetnog življenja u bogatom prirodnom i kulturnom ambijentu, s dinamičnim malim poduzetništvom temeljenom na prerađivačkoj industriji, ali s velikim potencijalima u sferi poljoprivrede i turizma.***

2. Misija predstavlja način na koji se namjerava pridonijeti ostvarivanju utvrđene vizije.

***Općina Cerovlje kontinuirano će raditi na unaprjeđenju kvalitete života svojih mještana, razvijat će i poticati poduzetništvo i gospodarstvo te će sačuvati svoj prirodni krajolik i kulturno-povijesni značaj.***

## 2.3. Organizacijska struktura upravnih tijela Općine Cerovlje

Organizacijska struktura upravnih tijela Općine Cerovlje napravljena je sukladno Odluci o ustrojstvu Jedinstvenog upravnog odjela Općine Cerovlje („Službene novine Grada Pazina i Općina Cerovlje, Gračišće, Karojba, Lupoglav i Sveti Petar u Šumi“, broj: 24/09) te Pravilnika o unutarnjem redu Jedinstvenog upravnog odjela Općine Cerovlje („Službene novine Grada Pazina i Općina Cerovlje, Gračišće, Karojba, Lupoglav i Sveti Petar u Šumi“, broj: 22/10, 2/16 i 28/19)

# **3. Opis izazova i razvojnih potreba Općine Cerovlje**

Temelj gospodarskog razvoja Općine Cerovlje uz građevinski sektor čini poljoprivredna proizvodnja, ratarstvo i stočarstvo, a u pojedinim područjima i uzgoj vinove loze i maslina. Potencijal koji poljoprivredna i prehrambena proizvodnja imaju treba dalje njegovati, uz razvitak posebnih i visokokvalitenih proizvoda. Razvojni imperativ je i unaprjeđenje komunalne infrastrukture s ciljem poboljšanja kvalitete života mještana, a veliki naglasak treba staviti na projekte zbrinjavanja otpada i otpadnih voda.

S obzirom na svoju lokaciju u sačuvanom prirodnom krajoliku i kulturno – povijesni značaj, Općina Cerovlje ima potencijal za razvoj turizma, naročito ruralnog i odmorišnog. Povezanost drugih naselja s naseljem Cerovlje te dostupnost naselja Cerovlje Istarskom ispilonu i željezničkoj pruzi stvara uvjete za uklapanje u turističke tokove unutrašnje Istre. Svojim reljefom i prirodnim ljepotama područje Općine Cerovlje idealno je za biciklizam, pješačenje, a posebice za lov i ribolov, što je dugogodišnja tradicija ovog područja.

|  |  |
| --- | --- |
| **Razvojne potrebe** | **Razvojni potencijali** |
| **Poljoprivreda, gospodarstvo i turizam** | |
| * Štititi prirodna bogatstva i prirodne izvore * Rješavanje gospodarenja i obrađenosti poljoprivrednog zemljišta * Poticajne mjere za razvoj poljoprivrednih aktivnosti * Jačanje turističke prepoznatljivosti * Razvijanje javne turističke infrastrukture | * Netaknuta priroda i očuvan okoliš * Raspoloživost prostora * Poljoprivredno tlo pogodno za razvoj ekološke poljoprivrede * Prostorne značajke (položaj, okoliš, nasljeđe) kao potencijal za razvoj specifičnih oblika turizma * Sportski lov i ribolov |
| **Infrastruktura** | |
| * Izgradnja i rekonstrukcija osnovne komunalne infrastrukture * Poboljšanje kvalitete cestovne mreže do slabije naseljenih područja * Ulaganja u sustav gospodarenja otpadom * Uređenje pješačkih i biciklističkih staza | * Dobar prometni položaj * Blizina prometnih i gospodarskih sjedišta |
| **Društvo i društvene djelatnosti** | |
| * Poticanje rada udruga koje povećavaju kvalitetu života stanovnika * Obnavljanje naselja kroz poboljšanje društvene i komunalne infrastrukture * Stvaranje uvjeta za demografski razvitak i povećanje broja stanovnika | * Bogata kulturno-povijesna baština * Niska stopa nezaposlenosti * Karneval u Cerovlju i druge brojne manifestacije |

# **4. Popis prioriteta koje će Općina Cerovlje provoditi tijekom mandatnog razdoblja**

|  |
| --- |
| **1. Komunalna infrastruktura** |
| Ulaganja u poboljšanje cestovne mreže kako bi se poboljšala prometna povezanost naselja te pružila sigurnost stanovništvu. Osigurati uvjete za odvojeno skupljanje komunalnog otpada. Smanjiti ukupno proizvedene količine miješanog komunalnog otpada. Cilj prioriteta je povećati standard rada i života na području Općine Cerovlje, kao i stvoriti preduvjete za dinamično gospodarstvo. |
| **2. Gospodarstvo, poljoprivreda i turizam** |
| Razvijati turističku infrastrukturu koja će doprinijeti jačanju turističke konkurentnosti Općine Cerovlje. Zaštititi tipične autohtone proizvode i znanja, poticati udruživanja i zajednički nastup na tržištu. Povećati standard rada i života te stvoriti uvjete za dinamično gospodarstvo. Dodjela financijskih potpora sudionicima na području poljoprivrede i gospodarstva (udruge, Fond i dr.). Cilj prioriteta je usmjerenim i efikasnim intervencijama koje se financiraju iz javnih sredstava potaknuti i podržati privatnu inicijativu i konkurentnost, a time i izvrsnost. |
| **3. Društvena infrastruktura** |
| Poboljšanje kvalitete i standarda predškolskog odgoja. Ulaganje u obrazovano stanovništvo financiranjem osnovnoškolskog obrazovanja, dodjeljivanjem nagrada i priznanja učenicima te tako pridonijeti poboljšanju obrazovnih postignuća učenika. Ulaganje u objekte za društvene i socijalne aktivnosti. Razvijanje projekata općeg društvenog značaja. Unaprjeđivanje kapaciteta kako bi mogli svoje projekte financirati iz drugih izvora, a prvenstveno iz bespovratnih sredstava. |

# **5. Izvješće o napretku u provedbi mjera**

*M.1. Redovno funkcioniranje predstavničkog i izvršnog tijela*

Svrha mjere je osiguranje redovnog rada predstavničkog i izvršnog tijela te sredstava za redovan rad političkih stranaka. Mjera će se financirati iz Programa 1013 Mjere i aktivnosti za osiguranje rada iz djelokruga predstavničkih i izvršnih tijela, a obuhvaća aktivnosti redovnog rada izvršnog tijela, poslovanje Općinskog vijeća, potpore političkim strankama, naknade komisijama i povjerenstvima, obilježavanje Dana Općine, prigodne proslave Općine, sponzorstva i pokroviteljstva, suradnju s drugim JLP(R)S, povrat kredita za premošćivanje tekuće likvidnosti, proračunsku zalihu i povrat primljenih zajmova od državnog proračuna - kratkoročnih. Za provedbu mjere je nadležan Jedinstveni upravni odjel Općine Cerovlje. Ključne aktivnosti su osiguranje sredstava za redovan rad predstavničkog tijela i izvršnog tijela. Rok provedbe Mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj održanih sjednica predstavničkog tijela | 7 | 4 |
| Broj odluka načelnika | 8 | 4 |

Trošak provedbe Mjere:

- planirano: 1.017.300,00, ostvareno: 590.948,16 kn

Stanje provedbe Mjere:

Mjera se provodi očekivanom i uobičajenom dinamikom, redovito se održavaju sjednice predstavničkog tijela radi donošenja odluka kojima se uređuju pitanja iz samoupravnog djelokruga. Općinski načelnik obavlja poslove u okviru svojih nadležnosti.

*M.2. Redovna djelatnost Jedinstvenog upravnog odjela*

Svrha mjere je osiguranje redovnog rada Jedinstvenog upravnog odjela Općine Cerovlje, povećanje djelotvornosti i učinkovitosti jedinica lokalne samouprave, izrada planske dokumentacije kojom će se strukturirati strateško razvojno razmišljanje, planiranje i djelovanje. Mjera će se financirati iz Program 1001 Mjere i aktivnosti za osiguranje rada iz djelokruga Jedinstvenog upravnog odjela, a obuhvaća aktivnosti rashoda za zaposlene, redovite troškove poslovanja javne uprave i administracije, izrade elaborata, troškovnika te planske dokumentacije. Za provedbu mjere je nadležan Jedinstveni upravni odjel Općine Cerovlje. Ključne aktivnosti su osiguranje sredstava za redovan rad Jedinstvenog upravnog odjela te izrađen Program ukupnog razvoja Općine Cerovlje. Rok provedbe Mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj pohađanih edukacija/seminara | 2 | 1 |
| Broj riješenih predmeta u godini | 380 | 187 |

Trošak provedbe Mjere:

- planirano: 1.053.200,00, ostvareno: 394.308,81 kn

Stanje provedbe Mjere:

Osiguran je redoviti rad Jedinstvenog upravnog odjela, kontinuirano se podmiruju obaveze za troškove poslovanja uprave, kao i za potrebne materijalne troškove.

*M.3. Održavanje komunalne infrastrukture na području Općine*

Svrha mjere je razvoj i održavanje komunalne infrastrukture uz poduzimanje mjera nužnih za povećanje stupnja sigurnosti za stanovništvo. Mjera će se financirati iz Programa 1002 Održavanje objekata i uređaja komunalne infrastrukture, a obuhvaća aktivnosti održavanja javne rasvjete, nerazvrstanih cesta, sanaciju poljoprivrednih puteva, prometnu signalizaciju i zimsko održavanje cesta, izvanredno održavanje prijelaza vodotoka te kapitalni projekt nabave opreme za komunalno održavanje. Za provedbu mjere je nadležan Jedinstveni upravni odjel Općine Cerovlje. Ključne aktivnosti su održavana javna rasvjeta i nerazvrstane ceste te sanirani poljoprivredni putevi. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| M2 održavanih nerazvrstanih cesta | 227 537 | 18 000 |
| Broj zamijenjenih/novih svjetiljki javne rasvjete | 10 | 8 |

Trošak provedbe Mjere:

- planirano: 638.000,00, ostvareno: 242.493,39 kn

Stanje provedbe Mjere:

Nerazvrstane ceste se održavaju prema potrebama i dojavama s terena. Izvršeno je pojačano održavanje javne rasvjete u Mjesnim odborima Cerovlje, Draguć, Grimalda i Novaki Pazinski.

*M.4. Poticanje razvoja poljoprivrede*

Svrha mjere je poticanje poljoprivrede kroz donacije Fondu za razvoj poljoprivrede i Udruzi poljoprivrednih proizvođača te razvijanje turističke ponude kombinacijom turizma i poljoprivrede te izravnim plasmanom poljoprivrednih proizvoda na tržište. Mjera će se financirati iz Programa 1003 Poticanje poljoprivrede i agroturizma. Za provedbu mjere je nadležan Jedinstveni upravni odjel Općine Cerovlje. Ključna točka ostvarenja mjere su isplaćene donacije Fondu za razvoj poljoprivrede i agroturizma Istarske županije te Udruzi poljoprivrednih proizvođača Općine Cerovlje. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj isplaćenih potpora | 3 | 1 |

Trošak provedbe Mjere:

- planirano: 20.000,00, ostvareno: 1.002,50 kn

Stanje provedbe Mjere:

Tijekom promatranog razdoblja isplaćena je jedna potpora za poticanje ekološke poljoprivredne proizvodnje.

*M.5. Očuvanje i unapređenje kvalitete okoliša*

Svrha mjere je sanacija i uređenje odlagališta otpada, stvaranje uvjeta za kvalitetniji i zdraviji život redovnim mjerama deratizacije, dezinsekcije, razvoj i uspostavljanje održivog sustava vodoopskrbe i odvodnje. Mjera će se financirati iz Programa 1004 Zaštita okoliša i program energetske učinkovitosti, a obuhvaća aktivnosti uređenja odlagališta otpada, selektivno prikupljanje otpada, deratizaciju i dezinsekciju, veterinarske usluge te ulaganja u sustav vodoopskrbe, odvodnje i pročišćavanja otpadnih voda Aglomeracije Pazin. Za provedbu mjere je nadležan Jedinstveni upravni odjel Općine Cerovlje. Ključne točke ostvarenja mjere su uređeno odlagalište otpada i nabavljene kante za selektivno prikupljanje otpada. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Uređena odlagališta otpada | 2 | 1 |
| Broj nabavljenih kanti | 20 | 0 |

Trošak provedbe Mjere:

- planirano: 233.500,00, ostvareno: 21.551,04 kn

Stanje provedbe Mjere:

Kontinuirano se tijekom godine podmiruju obaveze po potpisanom Sporazumu između Istarske županije te svih istarskih općina i gradova za sanaciju Županijskog centra za gospodarenje otpadom Kaštijun. S Fondom za zaštitu okoliša i energetsku učinkovitost potpisan je Ugovor o sufinanciranju nabave spremnika za odvojeno prikupljanje otpada u domaćinstvima te ujesen slijedi proces javne nabave.

*M.6. Izgradnja komunalne infrastrukture i poboljšanje cestovne mreže*

Svrha mjere je razvoj komunalne infrastrukture uz poduzimanje mjera nužnih za povećanje stupnja sigurnosti za stanovništvo, uređenje vodoopskrbnog sustava kroz sanaciju lokalnih sustava unutar naselja u kojima nije izgrađen sustav vodoopskrbe te poboljšanje postojeće mreže kroz asfaltiranje nerazvrstanih cesta i saniranje kritičnih dionica. Mjera će se financirati iz Programa 1005 Izgradnja i investicijsko održavanje objekata i uređaja komunalne infrastrukture, a obuhvaća aktivnosti investicijskog održavanja groblja, uređenja vodoopskrbnog sustava, obnovu i izgradnju autobusnih čekaonica, rekonstrukciju nerazvrstanih cesta, rekonstrukciju kapitalnih objekata i zgrade stare škole u Grimaldi te rekonstrukciju i prenamjenu poslovne građevine u Cerovlju - tržnice na malo s prodavaonicama. Za provedbu mjere je nadležan Jedinstveni upravni odjel Općine Cerovlje. Ključne točke ostvarenja mjere su održavana groblja, rekonstruirane nerazvrstane ceste, obnovljena zgrada stare škole u Grimaldi te stavljena u funkciju tržnica na malo s prodavaonicama. Rok za provedbu mjere je prosinac 2024. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj održavanih groblja | 10 | 10 |
| M2 rekonstruiranih nerazvrstanih cesta | 1500 | 160 |
| M2 rekonstruirane zgrade stare škole u Grimaldi (Centar izvrsnosti Grimalda) | 141 | 0 |
| M2 poslovne građevine u Cerovlju- tržnice na malo s prodavaonicama | - | 0 |

Trošak provedbe Mjere:

- planirano: 1.070.000,00, ostvareno: 100.795,78 kn

Stanje provedbe Mjere:

Redovito se održava 10 groblja na području Općine Cerovlje. Kako je na području naselja Cerovlje u tijeku izvođenje radova odvodnje komunalnih otpadnih voda, sanirana su pojedina oštećenja asfalta te zamijenjeni dotrajali ivičnjaci u samom centru mjesta.

*M.7. Unapređenje kvalitete u sustavu obrazovanja*

Svrha mjere je pružiti kvalitetnije obrazovanje studentima i učenicima raznim stipendijama te osigurati uvjete za boravak djece u dječjem odmaralištu Špadići. Program 1006 Javne potrebe u obrazovanju, a obuhvaća aktivnosti dodijele stipendija učenicima i studentima, tekuće donacije školstvu kroz potpore školama za programe i natjecanja te rekonstrukciju i dogradnju Dječjeg odmarališta Špadići. Za provedbu mjere je nadležan Jedinstveni upravni odjel Općine Cerovlje. Ključna točka ostvarenja mjere je dodjela stipendija učenicima i studentima te održavano odmaralište Špadići. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj stipendista - učenika | 10 | 10 |
| Broj stipendista - studenata | 10 | 10 |
| M2 rekonstrukcije i dogradnje Dječjeg odmarališta Špadići | 386 | 40 |

Trošak provedbe Mjere:

- planirano: 385.000,00, ostvareno: 90.921,21 kn

Stanje provedbe Mjere:

Sukladno ugovorenim obavezama redovito se do 15. u mjesecu isplaćuju učeničke i studentske stipendije. Započeta je rekonstrukcija i nadogradnja Dječjeg odmarališta Špadići te Općina redovito podmiruje sve preuzete obaveze sukladno potpisanom ugovoru s Gradom Pazinom.

*M.8. Ulaganje u odgoj i obrazovanje*

Svrha mjere je ulaganje u redovan rad vrtića te osiguravanje pomoći djeci iz okolnih mjesta koja pohađaju vrtić kroz sufinanciranje predstava, tečaja talijanskog jezika i sl. Mjera će se financirati iz Programa 1007 Predškolski odgoj, a obuhvaća sufinanciranje Dječjeg vrtića Olga Ban Pazin, dodatne programe u predškolskom odgoju te rekonstrukciju zgrade stare škole u Dječji vrtić u Pazinskim Novakima. Za provedbu mjere je nadležan Jedinstveni upravni odjel Općine Cerovlje. Ključna točka ostvarenja mjere je sufinanciran i osiguran rad Dječjeg vrtića u Pazinu te rekonstrukcija Dječjeg vrtića u Pazinskim Novakima. Rok za provedbu mjere je svibanj 2025.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj polaznika Dječjeg vrtića Olga Ban | 30 | 28 |
| Broj dodatnih programa | 7 | 7 |
| M2 rekonstrukcije zgrade stare škole u Dječji vrtić u Pazinskim Novakima | - | 0 |

Trošak provedbe Mjere:

- planirano: 795.000,00, ostvareno: 358.962,35 kn

Stanje provedbe Mjere:

Podučni vrtić u Novakima Pazinskim je pedagoške 2021./2022. godine pohađalo 28 djece. Također, djeca s područja Općine Cerovlje pohađala su vrtiće u susjednim gradovima i općinama: Labinu, Kršanu i Pićnu te je Općina sufinancirala i te programe. Također, sufinanciran je tečaj talijanskog jezika te analiza hrane i prostora.

*M.9. Unaprjeđivanje uvjeta za pružanje zdravstvenih usluga i poboljšanje opremljenosti*

Svrha mjere je održivo poboljšanje pristupa zdravstvenoj skrbi u nerazvijenim područjima i za ranjive skupine. Mjera će se financirati iz Programa 1008 Dodatne usluge u zdravstvu i preventiva, a obuhvaća sufinanciranje Zavoda za hitnu medicinu Istarske županije te sufinanciranje izgradnje i opremanje nove Opće bolnice u Puli. Za provedbu mjere je nadležan Jedinstveni upravni odjel Općine Cerovlje. Ključna točka ostvarenja mjere je sufinanciran Zavod za hitnu medicinu IŽ te izgradnja i opremanje Opće bolnice u Puli. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj sufinanciranih timova ZHM | 2 | 2 |

Trošak provedbe Mjere:

- planirano: 51.000,00, ostvareno: 17.162,63 kn

Stanje provedbe Mjere:

U promatranom razdoblju Općina Cerovlje je redovito podmirivala svoje obaveze prema Istarskoj županiji, odnosno Nastavnom zavodu za hitnu medicinu IŽ što se tiče nadstandarda hitne medicinske pomoći. Također, sufinanciran je dio kreditne obaveze za izgradnju i opremanje Opće bolnice u Puli.

*M.10. Pružanje socijalne zaštite i unaprjeđenje kvalitete života građana*

Svrha mjere je pružanje socijalne skrbi osjetljivim skupinama kroz razne pomoći i donacije te naknade za sustav Pomoć u kući i druge namjene. Mjera će se financirati iz Programa 1009 Program javnih potreba u socijalnoj skrbi, a obuhvaća aktivnosti Dnevnog boravka i pomoći u kući starijim osobama, sufinanciranje školske marende i produženog boravka, donacije udrugama i ustanovama iz područja zdravstva i socijalne skrbi, tekuće donacije Gradskom društvu Crvenog križa Pazin, naknade za novorođenčad, poklone za Dan dječje radosti i jednokratne pomoći socijalno ugroženim osobama u novcu i u naravi. Za provedbu mjere je nadležan Jedinstveni upravni odjel Općine Cerovlje. Ključne točke ostvarenja mjere su sufinancirana školska marenda i produženi boravak, isplaćene naknade za novorođenčad te osiguran dnevni boravak i pomoć u kući starijim osobama. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj djece polaznika produženog boravka | 9 | 8 |
| Broj novorođene djece | 10 | 10 |
| Broj korisnika dnevnog boravka | 12 | 9 |

Trošak provedbe Mjere:

- planirano: 243.000,00, ostvareno: 98.663,66 kn

Stanje provedbe Mjere:

Općina Cerovlje sufinancira rad produženog boravka u matičnoj OŠ Vladimira Nazora u Pazinu te u Područnoj školi u Lupoglavu, za sveukupno 8 djece. Nadalje, sufinancira se i usluga Pomoć u kući za starije osobe, čime se pomaže 9 osoba s područja Općine. Tijekom promatranog razdoblja isplaćeno je 10 naknada za novorođeno dijete.

*M.11. Promicanje kulture, kulturnih sadržaja i očuvanje kulturne i sakralne baštine*

Svrha mjere je promicanje kulture i kulturne baštine kroz podržavanje rada i programa ustanova i organizacija u vidu donacija. Unapređenje postojećih i održavanje novih kulturnih manifestacija. Mjera će se financirati iz Programa 1010 Program javnih potreba u kulturi, a obuhvaća donacije udrugama i ustanovama iz područja kulture, sufinanciranje Gradske knjižnice Pazin, održavanje Karnevala u Općini Cerovlje, održavanje manifestacija „Supci pud mavricun“ i „Bajsi u Draguću“, kapitalne donacije vjerskim zajednicama te investicijsko održavanje spomenika kulture. Karneval u Cerovlju oživio je tradicijske običaje, susret mladih svirača istarskih tradicijskih instrumenata „Supci pud mavricun“ održava se svake godine u Grimaldi, dok se u Draguću održava susret svirača bajsa „Bajsi u Draguću“. Navedeni događaji dokazu su da se na području Općine Cerovlje uvelike poštuje i čuva tradicija. Za provedbu mjere je nadležan Jedinstveni upravni odjel Općine Cerovlje. Ključne točke ostvarenja mjere su održavani spomenici kulture, održane manifestacije i Karneval te osigurana sredstva za redovan rad udruga u kulturi. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj održavanih spomenika kulture | 4 | 0 |
| Broj posjetitelja manifestacija | 1000 | 1000 |
| Broj udruga u kulturi | 2 | 0 |

Trošak provedbe Mjere:

- planirano: 443.000,00, ostvareno: 67.377,91 kn

Stanje provedbe Mjere:

Nakon dvije godine pauze organizirane su manifestacije Supci pud mavricun, Bajsi u Draguću i Dan Općine Cerovlje, koje su sve bile posjećene iznad očekivanja. Manifestacija Karneval Općine Cerovlje nije bila održana jer su tada još bile na snazi jače epidemiološke mjere koje to nisu dozvoljavale. Što se tiče spomenika kulture, oni će se obnavljati u zadnjem kvartalu godine kao što je i do sada bilo uobičajeno, budući da ovise većim dijelom o odobrenim sredstvima Ministarstva kulture RH.

*M.12. Poticanje sportskog razvoja*

Svrha mjere je razvoj sporta kroz donacije udrugama i ustanovama iz područja sporta te investicije u sportske objekte kako bi došlo do jačeg razvoja sporta i rekreacije na području općine. Mjera će se financirati iz Programa 1011 Razvoj sporta i rekreacije, a obuhvaća donacije udrugama i ustanovama iz područja sporta, uređenje sportsko-rekreacijske infrastrukture te uređenje sportskih objekata i terena. Za provedbu mjere je nadležan Jedinstveni upravni odjel Općine Cerovlje. Ključne točke ostvarenja mjere su osiguran redovan rad udruga na području sporta te održavani sportski objekti i tereni. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj udruga u sportu | 8 | 0 |
| Broj održavanih sportskih objekata i terena | 6 | 0 |

Trošak provedbe Mjere:

- planirano: 115.000,00, ostvareno: 11.923,38 kn

Stanje provedbe Mjere:

Ova mjera u promatranom razdoblju nije još započeta. Investicijsko održavanje sportskih objekata i terena planira se u drugom dijelu godine, kao i donacije udrugama/klubovima iz područja sporta.

*M.13. Ulaganja u sustav protupožarne i civilne zaštite*

Svrha mjere je organizacija i financiranje redovnog rada sustava zaštite i spašavanja na području općine radi jačanja stupnja sigurnosti stanovnika. Mjera će se financirati iz Programa 1012 Zaštita od požara i ostalih elementarnih nepogoda, a obuhvaća nabavu opreme za zaštitu i spašavanje, tekuće pomoći Javnoj vatrogasnoj postrojbi Pazin te donacije Područnoj vatrogasnoj zajednici Pazin. Za provedbu mjere je nadležan Jedinstveni upravni odjel Općine Cerovlje. Ključne točke ostvarenja mjere su nabavljena oprema za zaštitu i spašavanje i osiguran redovan rad JVP Pazin. Rok za provedbu mjere je svibanj 2025.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj intervencija JVP Pazin u Općini Cerovlje | 15 | 5 |

Trošak provedbe Mjere:

- planirano: 488.000,00, ostvareno: 249.194,80 kn

Stanje provedbe Mjere:

Općina Cerovlje redovito podmiruje svoje financijske obaveze za rad Javne vatrogasne postrojbe Pazin. Tijekom promatranog razdoblja nije bilo potrebe za nabavljanjem opreme za zaštitu i spašavanje.

*M.14. Upravljanje imovinom u vlasništvu Općine Cerovlje*

Svrha mjere je održavanje i opremanje zgrada javne i društvene namjene te omogućavanje dostupnosti objekata lokalnom stanovništvu. Mjera će se financirati iz Programa 1014 Upravljanje imovinom, a obuhvaća aktivnosti održavanja objekata za redovito korištenje, usluge tekućeg održavanja opreme, održavanje voznog parka te kapitalne projekte opremanja općinske zgrade, investicijskog održavanja zgrada u vlasništvu Općine Cerovlje, otkup zemljišta i održavanje infrastrukture WiFi4EU bežičnog interneta. Za provedbu mjere je nadležan Jedinstveni upravni odjel Općine Cerovlje. Ključna aktivnosti su redovno održavani i stavljeni u funkciju objekti u općinskom vlasništvu. Rok za provedbu mjere je svibanj 2025.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj održavanih objekata | 10 | 10 |
| Broj održavanih službenih vozila | 2 | 2 |

Trošak provedbe Mjere:

- planirano: 520.500,00, ostvareno: 228.330,06 kn

Stanje provedbe Mjere:

Redovito se održavaju svi objekti i oprema u općinskom vlasništvu, kao što su zgrade, alati, komunalna oprema, službeni automobili, sustav WIFI4EU). U promatranom razdoblju nije evidentiran otkup zemljišta.

*M.15. Prostorno i urbanističko planiranje*

Svrha mjere je uvođenje mehanizama i alata za širenje građevinskih područja, unaprjeđenje te održivo korištenje prostora, rješavanje imovinsko-pravnih odnosa. Mjera će se financirati iz Programa 1015 Prostorno planiranje, a obuhvaća aktivnosti izrade prostorno-planske dokumentacije. Za provedbu mjere je nadležan Jedinstveni upravni odjel Općine Cerovlje. Ključna točka ostvarenja mjere je izrađena prostorno-planska dokumentacija. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Količina izrađene dokumentacije | 2 | 0 |

Trošak provedbe Mjere:

- planirano: 120.000,00, ostvareno: 0,00 kn

Stanje provedbe Mjere:

U promatranom razdoblju nisu započele aktivnosti koje se tiču prostornog planiranja, već se one planiraju u drugom dijelu godine.

*M.16. Razvoj turizma*

Svrha mjere je jačanje suradnje s turističkom zajednicom radi promocije turističkih sadržaja.. Mjera će se financirati iz Programa 1016 Poticanje razvoja turizma, a obuhvaća aktivnost sufinanciranja rada Turističke zajednice središnje Istre Za provedbu mjere je nadležan Jedinstveni upravni odjel Općine Cerovlje. Ključna aktivnost je osiguran redovan rad Turističke zajednice. Rok za provedbu mjere je svibanj 2025. godine.

|  |  |  |
| --- | --- | --- |
| **Pokazatelj rezultata** | **Ciljana vrijednost 2022.** | **Ostvarena vrijednost 30.06.2022.** |
| Broj posjetitelja Općine Cerovlje | 1800 | 745 |
| Broj ostvarenih noćenja u Općini Cerovlje | 10260 | 3533 |

Trošak provedbe Mjere:

- planirano: 40.000,00, ostvareno: 10.323,00 kn

Stanje provedbe Mjere:

U promatranom razdoblju ostvareno je 745 dolazaka, odnosno 3533 noćenja na području Općine Cerovlje. Rezultati su zadovoljavajući, odnosno veći u odnosu na proteklu godinu. Na području Općine Cerovlje djeluje Turistička zajednica središnje Istre za čiji se rad kontinuirano izdvajaju određena financijska sredstva sukladno potpisanom sporazumu.

# **6. Okvir za praćenje i izvještavanje**

Praćenje napretka u provedbi provedbenog programa jedinice lokalne samouprave obuhvaća procese prikupljanja, analize i usporedbe podataka o utvrđenim pokazateljima rezultata kojima se sustavno prati napredak provedbe mjera utvrđenih u aktu strateškog planiranja.

Rokovi i postupci praćenja i izvještavanja o provedbi akata strateškog planiranja propisani su Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ Republike Hrvatske, broj: 6/19).

Sukladno članku 13. Pravilnika, polugodišnje i godišnje izvješće o provedbi provedbenih programa jedinice lokalne samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja koje se podnosi dva puta godišnje, do 31. srpnja za tekuću godinu, odnosno do 31. siječnja za prethodnu godinu.

Sukladno članku 19. Pravilnika, institucionalni okvir za praćenje i izvještavanje o provedbi akata strateškog planiranja od nacionalnog značaja i značaja za jedinice lokalne i područne (regionalne) samouprave čine javna tijela određena člankom 32. Zakona o sustavu strateškog planiranja i upravljanja razvojem Republike Hrvatske („Narodne novine“ Republike Hrvatske, broj: 123/17): Hrvatski Sabor, Vlada Republike Hrvatske, središnja tijela državne uprave, jedinice lokalne i područne (regionalne) samouprave, Koordinacijsko tijelo, koordinatori za strateško planiranje središnjih tijela državne uprave, regionalni i lokalni koordinatori te druga javna tijela koja imaju obveze i odgovornosti praćenja i izvještavanja o provedbi akata strateškog planiranja sukladno Zakonu.

Sukladno članku 36. Zakona, lokalni koordinator koordinira i nadzire izradu akata strateškog planiranja od značaja za jedinicu lokalne samouprave, nadzire i prati provedbu akata strateškog planiranja te izvješćuje izvršno tijelo jedinice lokalne samouprave, regionalnog koordinatora i Koordinacijsko tijelo o njihovoj provedbi. Lokalnog koordinatora određuje izvršno tijelo jedinice lokalne samouprave.